পাকিস্তানের বিরুদ্ধে ম্যাচের আগে টিম USA-কে বিশেষ বার্তা ট্রাম্পের!

ওয়েব ডেস্ক : টি২০ বিশ্বকাপে (T20 World Cup 2026) ‘নাটক’ বজায় রেখেছে পাকিস্তান (Pakistan)। কিন্তু বিশ্বকাপ খেলছেন সলমন আলি আঘারা। প্রথম ম্যাচ ছিল নেদারল্যান্ডসের বিরুদ্ধে। কিন্তু তা জিততে হিমশিম খেতে হয়েছে পাকিস্তানকে। এর পর ১০ ফেব্রুয়ারি, মঙ্গলবার আমেরিকার (America) বিরুদ্ধে খেলবে তারা। এই ম্যাচকে ঘিরে উত্তেজনা তুঙ্গে। কারণ, ২০২৪ সালে টি২০ বিশ্বকাপে পাকিস্তানকে হারিয়েছিল আমেরিকা। যা দেখে অনেকে অবাক হয়েছিলেন। কিন্তু, তার পরে আবার মুখোমুখি হতে চলেছে দুই দল। কিন্তু তার আগেই, মার্কিন যুক্তরাষ্ট্রের ক্রিকেটারদের জন্য বিশেষ বার্তা দিলেন মার্কিন প্রেসিডেন্ট ডোনাল্ড ট্রাম্প (Donald Trump)।

ট্রাম্প (Trump) নিজের সোশাল মিডিয়া হ্যান্ডেল ট্রুথ সোশালে লিখেছেন, “আমি এইমাত্র শুনলাম ভারতে ক্রিকেট বিশ্বকাপ চলছে! আমেরিকার দলের জন্য শুভকামনা রইল! আমাদের দল খুবই শক্তিশালী। আমেরিকা আপনার পাশে আছে!

আরও খবর : ভারতের বিরুদ্ধে ম্যাচ খেলতে রাজি পাকিস্তান, কিন্তু রয়েছে ৩ শর্ত!

আগের বিশ্বকাপে ভারতের বিরুদ্ধে ম্যাচে ভালো খেলেছিল আমেরিকা (America)। মাত্র ২৯ রানে হেরেছে তারা। কিন্তু পাকিস্তানের বিরুদ্ধে ম্যাচের আগে ট্রাম্পের বার্তা তাদের দলের মনোবল আরও বাড়াবে বলেই মনে করছে ওয়াকিবহাল মহল। তবে প্রশ্ন উঠছে, প্রায় দু’বছর আগের ইতিহাসের পনরাবৃত্তি ঘটাতে পারবে আমেরিকা?

এদিকে নেদারল্যান্ডসকে (Netherlands) হারালেও, পাকিস্তানের দুর্বলতা স্পষ্ট হয়ে উঠেছে। ব্যাটিংয়ে ব্যর্থতা দেখা গিয়েছে। সঙ্গে পাক বোলারদের বোলিংয়ে তেমন ধার দেখা যায়নি। ফলে আগামীকালের ম্যাচে দুই দল কেমন পারফরম্যান্স করেন এখন সেটাই দেখার।

দেখুন অন্য খবর :